Artur Horvat
Artur Horvat (31. 12. 1895, Dombovar, Austro-Ugarska Monarhija - 24. 11. 1980, Zagreb), znameniti jugoslavenski liječnik, prvi požeški izučeni kirurg, učesnik Narodnooslobodilačke borbe (NOB) i potpukovnik Jugoslavenske narodne armije (JNA). Otac je uglednog jugoslavenskog ekonomista Branka Horvata.

Biografija 
Potpukovnik dr. Artur Horvat je rođen 31. 12. 1895 u ugarskom Dombovaru tijekom Austro-Ugarske Monarhije. Židovskog je podrijetla. Gimnaziju je završio 1914 u Varaždinu, a studij medicine 1921 u austrijskom Grazu. Kirurgiju i ginekologiju je specijalizirao do 1924 njemačkom Kielu, Hamburgu i Zagrebu, te se je usavršavao u Parizu i Baselu. Na početku 1925 imenovan je upraviteljem bolnice i voditeljem kirurškog odjela najprije u Petrinji pa u Pakracu. Potkraj 1933 dr. Horvat je došao u Slavonsku Požegu, gdje je bio vršitelj dužnosti upravitelja bolnice u izgradnji i voditelj kirurškog odjela, otvorenjem kojega u januaru 1934 u staroj gradskoj bolnici u Vučjaku započinje organizirana kirurška služba u Slavonskoj Požegi. 1936 uspio je završiti i otvoriti novu bolnicu, koju je vodio do 1941 kada je uspostavom Nezavisne Države Hrvatske (NDH) kao Židov bio otpušten i potom uhićen. U zatvoru ga je premlaćivao zloglasni zapovjednik policije u Slavonskoj Požegi Milivoj Ašner. Po izlasku iz zatvora radio je neko vrijeme u Banjoj Luci i Sarajevu, a potkraj 1944 se zajedno sa sinom Brankom priključio partizanima kao kirurg pozadinske bolnice 5. korpusa. Po svršetku Drugog svjetskog rata dr. Horvat je bio glavni kirurg 4. jugoslovenske armije, te načelnik kirurških odjela vojnih bolnica u Zagrebu i Skoplju. 1951 izabran je na poziciju predsjednika kirurško-ortopedske sekcije Zbora liječnika Hrvatske. Nakon demobilizacije u činu potpukovnika JNA, bio je primarijus kirurškog odjela u Općoj bolnici "Dr. Josip Kajfeš" (danas "Sveti Duh"), a potom je vodio kirurški odjel Opće bolnice u Bihaću. Tokom karijere dr. Horvat se bavio tromboemboličnom bolešću, a obrađivao je i druge kirurške probleme. Radove je objavljivao u časopisima "Liječnički vjesnik", "Münchener medizinische Wochenschrift", "Zentralblatt für Gynäkologie", "Vojnomedicinski pregled" i "Acta chirurgica Iugoslavica".

Dr. Artur Horvat je preminuo u Zagrebu 24. 11. 1980 godine.

Reference

Literatura 

 

Biografije, Požega
Jugoslavenski Jevreji
Jugoslavenski liječnici
Oficiri JNA
Jevreji u Narodnooslobodilačkoj borbi
Jugoslavenski partizani